**Ne felejtsd el, hogy a vázlatot és a fogalmakat, évszámokat  
bele kell írni a füzetbe!**

**Vázlat**

**Erdély aranykora**

**1).** Bocskai halála után zűrzavaros évek következtek Erdély életében.   
A fejedelmi hatalom és a belső rend **Bethlen Gábor** uralkodása idején szilárdult meg.   
A török segítséggel trónra jutott fejedelem **Erdély aranykorát teremtette meg.**Fejedelemsége alatt fellendült a külkereskedelem.  
Az árucikkekkel csak a fejedelem kereskedhetett, akinek **ebből jelentős** **jövedelme származott.  
A fejedelmi kincstárból jutott pénz a reneszánsz stílusú építkezésekre és a fejedelmi udvar pompájának fenntartására is.**

**2).** Az aranykor az erdélyi kultúra fellendülését is jelenti.   
**Bethlen Gábor megalapította a gyulafehérvári főiskolát**, és adományaival biztosította működését.

**3).** A fejedelem **bekapcsolódott a harmincéves háborúba a protestáns hatalmak oldalán.**Katonai sikereit arra használta fel, hogy több békeszerződésben is **elismertette a Habsburg-hatalommal Erdély önállóságát,** **területét** pedig hét vármegyével **növelte.   
Nem sikerült** viszont azt a tervét **megvalósítania, hogy Erdélyt egyesítse a Királyi Magyarországgal.**

**4).** Erdély aranykora folytatódott a Bethlen halála után megválasztott   
**I. Rákóczi György** uralkodása alatt is.  
**Rákóczi is bekapcsolódott a harmincéves háborúba, és szintén előnyös békét kötött a Habsburg Birodalommal.**

**Háború Erdélyben**

**5). A gyarapodás éveinek I. Rákóczi György szerencsétlen lengyelországi kalandja vetett véget.**A fejedelem a lengyel trónért indított hadjáratot a szultán beleegyezése nélkül. Szövetségesei elhagyták, serege pedig a krími tatárok csapdájába esett.  
**Rákóczi** azonban nem mondott le, hanem **szembeszállt a törökkel.**Kirobbant a háború**, török-tatár had tört be Erdélybe**, **végig rabolták** és felégették **a fejedelemséget.**   
Erdély legnagyobb várát, Váradot is elfoglalták, és a hódoltsághoz csatolták.   
A harcokban a fejedelem is halálos sebet kapott.

**Erdély társadalma**

**6). Az erdélyi társadalom tagozódása rendi jellegű volt.   
A három rendi „nemzetet" a magyar földesurak, a szász polgárok és a székelyek alkották.  
A székelyek** a magyarok kiváltságos helyzetű csoportját alkották. **Adómentességgel rendelkeztek, de ezért kötelező volt katonáskodniuk.**A 16. századtól kezdve **elszegényedő rétegeik jobbágysorba süllyedtek.**

**7).** A 16 - 17. században több hullámban **folytatódott a román népesség bevándorlása.   
Ők a jobbágyok számát gyarapították**, rendi jogaik nem voltak.

**Fogalmak – Évszámok**

**Bethlen Gábor - erdélyi fejedelem (1613–1629);   
 I. Gábor néven magyar király (1620 – 1621);  
 a 17. századi magyar történelem egyik legjelentősebb   
 személyisége.**

**I. Rákóczi György - Rákóczi György erdélyi fejedelem 1630-1648 között;   
 Uralkodása alatt Erdély gazdaságilag és politikailag is   
 megerősödött.**

**székelyek – a határ védelmét látták el Erdélyben;  
 a kötelező katonáskodás miatt adómentességet kaptak.**